Felvidék.ma

XIV. Harmos Károly Országos Képzőművészeti Pályázat
2022-01-24 - 2022-05-31
A Szlovákiai Magyar Pedagógusok Szövetsége (SZMPSZ), a Szlovák Nemzeti Múzeuma Szlovákiai Magyar Kultúra Múzeuma és a társszervezők a 2021/2022-es tanévben is meghirdetik a szlovákiai magyar iskolák és óvodák XIV. Harmos Károly Országos Képzőművészeti Pályázatát.

A nevezési lap letölthető az SZMPSZ (www.szmpsz.sk) honlapjáról is. A kitöltött nevezési lapot és a tanulók alkotásait a kiírásban szereplő formátumban kérjük beküldeni a következő címre:

Zväz maďarských pedagógov na Slovensku – Szlovákiai Magyar Pedagógusok Szövetsége (ZMPS -SZMPSZ) Elektrárenská 2., 945 01 Komárno.

Beküldési határidő: 2022. május 31., kedd.

A beérkezett munkákat a képzőművészekből, művésztanárokból álló szakmai zsűri értékeli.A legjobbnak ítélt alkotások beküldőit és felkészítő tanáraikat meghívjuk az ünnepi kiállításra,amelyre SZNM – A Szlovákiai Magyar Kultúra Múzeumában kerül sor.

A tárlat ünnepélyes megnyitóján értékes díjakkal jutalmazzuk a legjobb munkák alkotóit és az őket felkészítő pedagógusokat. Az alkotásokat az iskoláknak is lehetőségük lesz kiállítani saját intézményükben, erre előzetes egyeztetés után nyílik lehetőség. A beküldött munkákat a szervezők nem küldik vissza.

A pályázatra a következő kategóriákban és témákkal lehet nevezni:

1.kategória: óvoda
•Petőfi Sándor: Itt van az ősz, itt van ujra…vagy
•Petőfi Sándor: A Nap című versének önálló feldolgozása, illusztráció készítése

2.kategória: alapiskola alsó tagozata
•Petőfi Sándor: Arany Lacinak vagy•
Petőfi Sándor: Anyám tyúkja című versének önálló feldolgozása, illusztráció készítése

3.kategória: alapiskola felső tagozata és a nyolcosztályos gimnáziumok első négy évfolyama
•Petőfi Sándor: János vitézazelbeszélő költemény tetszőlegesen választott részletének illusztrálása

4.kategória: középiskola
•Petőfi Sándor: Az álom vagy
•Petőfi Sándor: Szülőföldemen című versealapján önálló illusztráció készítése

5.kategória: speciális alapiskola
•Petőfi Sándor: Ereszkedik le a felhő vagy
•Petőfi Sándor:Itt van az ősz, itt van ujra… című versébőltetszőlegesen választva illusztráció készítése

A pályamunkákat A/4-es, A/3-as méretben is el lehet készíteni, szabadon választott technikával. Az alkotásokat nem szükséges paszpartuzni.

A nevezési lap ITT tölthető le.

Magyar Iskolaválasztási Program 2022 – Pályázati felhívás
2022-01-27 - 2022-06-30
Magyar Iskolaválasztási Program 2022 a 2022/2023-as tanévben a külhoni magyar tanítási nyelvű általános/alapiskolák első évfolyamába beiratkozó diákok számára

A pályázat tárgya és célja

A Rákóczi Szövetség első ízben 2004 novemberében hirdette meg Magyar Iskolaválasztási Programját a Felvidéken azzal a céllal, hogy ráirányítsa a figyelmet a magyar iskolaválasztás fontosságára. A Program 2010 óta fokozatosan bővül: ma már Felvidék magyarlakta vidékei mellett érinti Kárpátalja, Vajdaság és Horvátország magyarlakta területeit, a partiumi és erdélyi Arad, Beszterce-Naszód, Bihar, Fehér, Hunyad, Krassó-Szörény, Kolozs, Maros, Máramaros, Szatmár, Szeben, Temes megyéket, valamint Dés, Szászrégen, Torda városokat és régiójukat, továbbá Csángóföldet.
A 2004-ben elindított kezdeményezés ahhoz a Magyarország Alaptörvényében rögzített követelményhez kapcsolódik, mely szerint az anyaország felelősséget visel a határon túli magyarok sorsa iránt, és támogatni kívánja hosszú távú megmaradásukat a szülőföldjükön.

A támogatás formája

A Rákóczi Szövetség a Magyar Iskolaválasztási Programja keretében 10 000.- Ft egyszeri ösztöndíjat adományoz mindazon határon túli családoknak (pályázók köre: a mellékletben megjelölt településeken működő iskolák szerint), akik gyermekeiket a magyar iskola első, Romániában nulladik (előkészítő) osztályába íratják. A Szövetség a támogatás lehetőségét felhívás keretében teszi közzé minden évben az iskolai beiratkozásokat megelőzően, határon túli partnerszervezetei, illetve a határon túli magyar óvodák és iskolák közreműködésével. Az ösztöndíjra igényt tartó családok ezirányú kérelmüket egy erre a célra készített ösztöndíj igénylőlap kitöltésével és pályázatuk online beküldésével tehetik meg az iskolai beiratkozás alkalmával.

A támogatásra jogosultak köre

Minden olyan határon túli magyar szülő, aki gyermekét a mellékletben szereplő települések bármelyikén magyar tanítási nyelvű általános iskola első évfolyamába íratja (a 0. évfolyamba járókat [kivéve Romániában] és az évismétlőket nem érinti), jogosult a Rákóczi Szövetséghez benyújtott pályázat alapján a magyar összefogást jelképező ösztöndíjra.

Pályázási határidő

A támogatás ösztönző szerepét kiemelve a pályázatok a teljes beiratkozási időszak alatt, (a szeptemberi iskolakezdésig) benyújthatók a Rákóczi Szövetség részére.

A pályázatok beadásának módja

Az igénylőlapokat (a pályázati felhívás mellékletét képezi) az iskolákban, a beiratkozáskor töltheik ki az igénylő szülők, valamint ez alapján a pályázati összeg kifizetéséhez szükséges adatok megadásával, a Rákóczi Szövetség online adatbázisába az iskolák saját felhasználói fiókján keresztül nyújtják be a pályázatot.

A támogatások átadása

A Rákóczi Szövetség képviselői a 10 000.- Ft összegű ösztöndíjat minden arra jogosult iskolakezdő szülei részére helyi iskolai ünnepségek keretében támogatási szerződés megkötésével személyesen adják át 2022 őszén. Az ünnepségek előkészítésében és lebonyolításában segítséget nyújtanak a Rákóczi Szövetség partnerszervezetei, valamint az iskolák képviselői.

Egyéb A Rákóczi Szövetség az iskolaválasztás szempontjából veszélyeztetettnek tekinthető települések, térségek esetében az általános pályázati feltételektől eltérően speciális pályázati feltételeket alkalmazhat.

További információ az alábbi linken található.

Ifjúsági csereprogram (KA152-YOU)
2022-01-27 - 2022-10-04
A pályázattípus különböző országokból érkező 13-30 év közötti fiatalok csoportjainak teremt lehetőséget a találkozásra és az egymástól való tanulásra egy adott tematika mentén (5-21 napig).
Az Európai Unió Ifjúsági Stratégiája adja meg a keretét az európai együttműködéseknek az ifjúság területen a 2019-2027-es időszakra. Három kulcstémája: kapcsolódás, elköteleződés, képessé tétel. A „kapcsolódás” a tapasztalatok, élmények megosztásáról, a szolidaritás megéléséről szól és elsősorban a mobilitási projekteken keresztül valósítható meg. Az „elköteleződés” főképp a fiatalok kulturális, gazdasági és közéletbe való bekapcsolódását jelenti. A „képessé tétel” pedig a fiatalok olyan eszközökkel való felruházása, melyekkel lehetőségük lesz megosztani nézeteiket, véleményüket a róluk szóló kérdésekben, és ez által változást elérni.
A programban részt vevő országok
A következő kedvezményezett országok teljes mértékben részt vehetnek az Erasmus+ program valamennyi pályázati kategóriában:

az Európai Unió tagállamai,
az EFTA/EGT-tagországok: Izland, Liechtenstein és Norvégia,
az EU-tagjelölt országok: Törökország, Észak-Macedón, Szerbia

A projektekben részt vevők köre
13-30 év közötti fiatalok a részt vevő szervezetek országaiból.
A projektekben részt vevő szervezetek lehetnek:

non-profit szervezetek; egyesületek; NGO-k; európai ifjúsági szervezetek; állami szerv helyi, regionális és nemzeti szinten; társadalmi vállalkozások; CSR tevékenységet folytató forprofit szervezetek
fiatalok informális csoportjai a program- vagy partnerországokból.

Támogatható tevékenységek
Az ifjúsági csereprogramok legalább két különböző európai uniós és azzal határos programországból származó 13-30 év közötti fiatalok csoportjainak teremtenek lehetőséget a találkozásra és az egymástól való tanulásra egy adott tematika mentén (5-21 napig). A résztvevők – csoportvezetők támogatásával – ennek során közösen hajtanak végre olyan (műhelyfoglalkozásokból, gyakorlatokból, vitákból, szerepjátékokból, szimulációkból, szabadtéri tevékenységekből stb.) álló programot, amelyet az ifjúsági csere előtt közösen terveztek meg és készítettek elő.
A pályázatok beadásának határideje
2022. február 23. déli 12:00óra (brüsszeli idő szerint)
2022. október 4. déli 12:00 óra(brüsszeli idő szerint)
További információ az alábbi linken található.

Alkotó gyermekek – PUERI FABRI 30. Regionális Nemzetközi Gyermek Képzőművészeti Pályázat
2022-02-27 - 2022-06-20
A verseny kiírói: Művészeti Alapiskola Ipolyság, Honti Múzeum és Galéria Ipolyság, Rózsavölgyi Márk Alapfokú Művészeti Iskola, Balassagyarmat, Szécsény, Művészeti Alapiskola Ipolybalog.
A PUERI FABRI 30. Regionális Nemzetközi Képzőművészeti Pályázatot és Kiállítást 2022- ben Ipolyságon rendezik meg. A versennyel a képzőművészet iránt érdeklődő, alkotószellemű, tehetséges gyermekek bemutatkozását szeretnénk elősegíteni, egyúttal a régió magyar és szlovák lakosságának kulturális együttműködését kívánják erősíteni.
Szeretettel várjuk a térség általános és művészeti iskolás növendékeinek alkotásait. Kérjük kedves kollégáinkat, hogy már iskolájukban szigorú előzsűrizést végezzenek és csak a valóban színvonalas gyermekmunkákat küldjenek. A képeket neves szakemberekből álló nemzetközi zsűri értékeli. Az ifjú képzőművészek, az egyes kategóriák legjobbnak ítélt munkái díjazásban részesülnek. Az idei verseny és a díjazás a járványügyi helyzet figyelembe vételével zajlik.
A 2022. évi verseny témája: HATÁR – TALANUL, HATÁRON TÚL.
Mivel a PUERI FABRI nemzetközi verseny, stílszerűnek láttuk hogy a jubileumi 30. évfolyam témája ez legyen: HATÁRTALANUL. Milyen jó, hogy a tengerpartoktól, síközpontoktól, határainkon túli bevásárlási lehetőségektől, munkahelyektől, tanulmányi lehetőségektől nem választanak el minket szigorúan ellenőrzött határok. Még jobb, hogy nem választanak el minket szigorúan ellenőrzött határok nagyszüleinktől, unokatestvéreinktől, barátainktól. Az Ipolyon szabadon lehet vízitúrázni, s ha kedvünk van hozzá, akkor szabadon úszkálhatunk az egyik parttól a másikig. Miért jó határtalanul élni, s miért nem jó szigorú államhatárok közé szorítva? Miért jó, hogy minket sem választanak el egymástól a határok? E kérdésekre keressük a választ alkotásaink segítségével.
Választható technikák: – egyedi rajzok – festmények – sokszorosított grafikák – kombinált technikák. A munkák mérete: max. A2 (az 50 x 70 cm-es formátumot papírkeretben sem haladhatják meg).

A képek hátoldalának jobb alsó sarkába kérjük felragasztani a mellékletben csatolt megfelelő nevezési lapot kinyomtatva és pontosan kitöltve : – a mű címe és technikája – az alkotó neve és pontos címe – iskola neve és pontos címe – kategória és korcsoport megnevezése – felkészítő tanár neve .
A versenyt ez évben is 3 kategóriában rendezzük meg: „A” általános iskolások kategóriája: I. korcsoport: 1 – 2. osztályosok II. korcsoport: 3 – 4. osztályosok III. korcsoport: 5 – 6. osztályosok IV. korcsoport: 7 – 8 – 9. Osztályosok. „B” művészeti iskolások kategóriája: I. korcsoport: 6 – 8 évesek II. korcsoport: 9 – 10 évesek III. korcsoport: 11 – 14 évesek IV. korcsoport: 15 – 18 évesek. „C” fogyatékkal élő gyermekek részére: korcsoport megjelölés nélkül.
Beadható munkák száma: – általános iskolákból korcsoportonként legfeljebb 3 kép (összesen 9 db) – művészeti iskolákból korcsoportonként legfeljebb 5 kép (összesen 15 db).
Kérünk minden kedves kollégát, hogy a választott munkák száma ne haladja meg a megengedett munkák számát egy-egy kategóriában! Ellenkező esetben az alkotások nem lesznek értékelve!
A pályázati munkák beadási határideje: 2022. június 20. (hétfő) / Póthatáridő: 2022. augusztus 22.- 31. /.
A munkákat a következő címre kérjük elküldeni:
Základná umelecká škola – Művészeti Alapiskola, Námestie B. Bartóka 1, 936 01 Šahy
A munkákat személyesen is le lehet adni iskolánkon a megadott időpontig.
A 2022. évi PUERI FABRI kiállítás ünnepélyes megnyitója és díjkiosztó ünnepsége: 2022. szeptember 30. (péntek) 17.00 óra. Helyszíne: Ipolyság város színháztereme.
Minden pályázónak eredményes részvételt kívánunk!

Az egészség megőrzése egy életen át
2022-03-01 08:00 - 2023-06-30 17:00 (Europe/Bratislava) | Dunaszerdahely

Felhívás a XVII. Felvidéki Tudományos Diákköri Konferencián való részvételre
2022-03-07 - 2022-06-17
A Szlovákiai Magyar Tudományos Diákköri Tanács (SZMTDT) a Selye János Egyetem (SJE) a Nyitrai Konstantin Filozófus Egyetem Közép-európai Tanulmányok Kara (NYKFE KeTK) a Jedlik Ányos Polgári Társulás és a Diákhálózat (DH) mint főszervezők közreműködésével, az OTDT Tudományos Diákkörök Határok Nélkül (HTDK) programja, a Selye János Egyetem Hallgatói Önkormányzata (SJE HÖK) valamint a Szlovákiai Magyar Akadémiai Tanács (SZMAT) védnöksége alatt meghirdeti 2022-re a Felvidéki Tudományos Diákköri Konferenciát (FTDK).
A konferencia időpontja és helyszíne: 2022. november 24-25.,Komárom, Selye János Egyetem.
A rendezvényt a Nemzeti Tehetség Program, az Emberi Erőforrások Minisztériuma és az Emberi Erőforrás Támogatáskezelő támogatja.
Általános részvételi feltételek
A konferencián versenyzőként nem magyarországi felsőoktatási intézmények szlovákiai és csehországi származású hallgatói vehetnek részt, továbbá a szlovákiai ill. csehországi egyetemek azon külföldi hallgatói, akik a konferencián magyar nyelvű előadással tudnak részt venni.
A konferencia nyelve: magyar. Lehetőség van azonban szlovák, cseh, angol vagy (egyeztetés nyomán) más idegen nyelvű pályamunkával való nevezésre is, amennyiben a versenyző készít egy rövid magyar nyelvű rezümét, valamint a konferencián magyar nyelven mutatja be munkáját.
Idegen nyelvű dolgozat esetén az SZMTDT, kiemelten támaszkodva a SZMAT segítségére, bármilyen egyedi tématerülethez segít magyar szaknyelvi felkészítő-konzulenst keresni a magyar nyelvű előadás elkészítéséhez.
Nevezni önképzési céllal készült diáktudományos tevékenységet dokumentáló pályamunkával lehet.1
A nevezési feltételek a következők:

TDK-konferenciát szervező intézmények diákjai (csoportos nevezési jog)

Ezen diákoknak kötelező részt venniük az anyaintézményük által szervezett Intézményi (egyetemi, kari vagy tanszéki) Tudományos Diákköri Konferencián (ITDK). Az ITDK-zsűrik által az FTDK-n való induláshoz megfelelő színvonalúnak talált pályamunkák az FTDK-ra közvetlenül nevezhetők.

TDK-konferenciát nem szervező intézmények diákjai (egyéni nevezési jog)

Azon intézmények hallgatói, akiknek az anyaintézményei nem szerveznek tudományos diákköri konferenciát, ill. azon szakok hallgatói, akiknek a szakterületén az anyaintézmény nem szervez intézményi, kari, tanszéki fordulót, egyenesen az FTDK-ra jelentkezhetnek (egyéni jelentkezés).
Az egyéni jelentkezők között számítunk olyan diákok jelentkezésére,
– akik anyaintézményük TDK-rendezvényén (ŠVOČ – Študentská vedecká odborná činnosť/ŠVOUČ – Študentská vedecká odborná a umelecká činnosť) már részt vettek pályamunkájukkal. Számukra a ŠVOČ/ŠVOUČ-részvételt igazoló dokumentum benyújtása a nevezés jogalapja,
valamint olyanokéra is,
– akik még nem vettek részt semmiféle előválogató versenyen. Számukra a nevezés jogalapját egy, a szakterületükön egyetemi vagy akadémiai közegben dolgozó szakembertől származó, a dolgozat ismerete alapján született nevezési ajánlás jelenti.
Abban az esetben, ha a diáknak nincs lehetősége közvetlenül olyan szakembert megszólítani, aki a munkáját az FTDK-ra ajánlhatná, az FTDK szervezői segítik dolgozatát a megfelelő szakemberhez közvetíteni.
Eljárási mód

a pályamunkák nevezése

A pályamunkákat az ftdk.ujs.sk honlapon található elektronikus nevezési lap kitöltésével kell nevezni.
Az elektronikus nevezés kötelező részét alkotja a bemutatásra szánt dolgozat egy oldalas összefoglalója magyar és angol/német nyelven (rezümé, 1800 karakter).
Egyéni jelentkezők esetében a ŠVOČ-részvételt igazoló dokumentumot vagy a szakmai referenciát adó nevezési ajánlást is szükséges csatolni. Ezt a dokumentumot az ftdk2022@ujs.sk e-mailcímre kérjük elküldeni, az üzenet témájában feltüntetve az “IGAZOLAS” vagy az “AJANLAS” szót (diakritika nélkül), és a szekció megnevezését.
Pályamunkát nevezni 2022. június 17-ig lehet.

a pályamunkák benyújtása

A pályamunkát kizárólag elektronikusan lehet benyújtani az ftdk.ujs.sk honlapon2. Szükséges továbbá a nevezés részeként a pályamunkával kapcsolatban nyilatkozni a munka eredetiségéről (plágium kizárása).
A dolgozatra és a dolgozatba semmiféle azonosításra alkalmas adat nem kerülhet, csak a dolgozat címe.
A XXXV. OTDK Központi felhívása tartalmazza a pályamunkákra vonatkozó formai követelményeket, melyek elérhetőek az otdk.hu/hu/palyamunkak-kovetelmenyei címen.
A plágium kizáró ok.
A pályamunka feltöltésének határideje: 2022. szeptember 24.

a pályamunkák szakmai bírálata

Minden benyújtott pályamunka szakértői bírálatot kap. A pályázók az elkészült szakmai bírálatokat azok elkészülésével párhuzamosan, folyamatosan, de legkésőbb 2022. november 12-ig megkapják.

jelentkezés a XVII. FTDK-n való személyes részvételre

A Komáromban 2022. november 24–25-én megrendezésre kerülő konferenciára a pályamunkák szerzőin és konzulensein kívül hívjuk és várjuk az FTDK iránt érdeklődő diákokat és szakembereket is. A jelentkezés technikai részletei (jelentkezési lap, határidők stb.) az ftdk.ujs.sk honlapon folyamatosan frissítésre kerülnek 2022 augusztusától.
A konferenciára regisztrációs díj nincs. A konferencia résztvevőinek ebédet, vacsorát és frissítőket biztosítunk a konferencia ideje alatt. Szállást is a jelentkezési lapon lehet majd igényelni.

a XVII. FTDK versenyeinek lebonyolítása

Az FTDK szekcióit a beérkezett dolgozatok számának és arányának függvényében alakítjuk ki. A szekciókban rangos szakmai zsűri figyeli és értékeli a pályamunkák előadásait.
A konferencián a versenyzőket a szekciózsűrik ajánlása alapján díjazzák. A zsűri döntése alapján helyezést elérő diákok ösztöndíjban és tárgyjutalomban részesülnek, a legszínvonalasabb munkák ajánlást kapnak a 2023 tavaszán megrendezendő magyarországi XXXVI. Országos Tudományos Diákköri Konferencián (OTDK) való részvételre.
Személyes elérhetőségek:
Bukor József, Hernády Adrienn
Selye János Egyetem, Rektori Hivatal, Tiszti Pavilon épülete
Postacím: P.O. Box 54, Komárno, 945 01
E-mail: ftdk2022@ujs.sk
Uhrapka Barbara, Diákhálózat – Študentská sieť, Klariská 7, 811 03 Bratislava
E-mail: ftdk@diakhalozat.sk

XII. Görgei Emléktúra - felhívás
2022-03-11 - 2022-06-20
Tisztelt Bajtársak!
A XII. Görgei Emléktúra 2022. július 29–31. között kerül megrendezésre a Gömöri Lovas és Népi Hagyományőrző Egyesület szervezésében Ózd–Ajnácskő–Hét–Ózd útvonalon. A háromnapos hagyományőrző lovastúrára a részvétel előzetes bejelentkezéshez kötött, melyet június 20-ig várnak a szervezők a következő elérhetőségeken: gomoriegyesulet@gmail.com vagy Varga Gábornál a 30/606-2638 telefonszámon, illetve Barta Lászlónál a 30/289-5905 telefonszámon.
Erőt, tisztességet!

XXX. Kisjankó Bori Országos Hímzőpályázat
2022-03-28 - 2022-05-29
A Hagyományok Háza Népi Iparművészeti Osztálya, a Mezőkövesdi Közkincs-Tár Nonprofit Kft. és a Matyó Népművészeti Egyesület meghirdeti a XXX. Kisjankó Bori Országos Hímzőpályázatot.
Pályázat tárgya:
A pályázat célja a magyar népi hímzések és viseletek hagyományainak megőrzése és továbbfejlesztése, a régebbi, kevésbé ismert területek felkutatása és feldolgozása, továbbá olyan népi iparművészeti hímzések készítése, amelyek mind művészi, mind használati érték szempontjából megfelelnek a mai kor követelményeinek.
A pályázaton bárki részt vehet, kivéve kivitelező önállóan, mivel a zsűri szám a tervezőt illeti meg. Pályázhatnak egyéni alkotók, kis csoportok vagy nagyobb alkotóközösségek.
Pályázni olyan, az elmúlt két évben készült, saját tervezésű alkotásokkal lehet, amelyek a népi iparművészeti zsűri Bíráló Bizottsága előtt NEM szerepeltek.
A pályázat jeligés.
Jelentkezés módja:
A pályázathoz pályázati adatlapot és papír alapú vagy elektronikus zsűri kérelmet kell kitölteni.
A pályázati adatlapot, a befizetést igazoló bizonylatot és a papír alapú zsűri kérelmet az alábbi e-mail címre kell küldeni: nepiiparmuveszet@hagyomanyokhaza.hu
Jelentkezési (zsűrizési) díj:
Minden pályamunka a Népi Iparművészeti Bíráló Bizottsága elé is kerül, ezért tételenként 1 500 Ft igazgatási szolgáltatási díj befizetése szükséges.
Jelentkezési határidő:
Jelentkezési határidő (pályázati adatlap és zsűri kérelem leadása): 2022. május 19.
További információk az alábbi linken találhatók.

Rajzolj és nyerj 2022
2022-04-28 - 2022-06-30
A Csallóközcsütörtöki Játékvár Játszóház Polgári Társulás idén már kilencedik alkalommal hirdet rajzpályázatot kicsiknek és nagyoknak.
Az alkotások beküldési határideje június 30-a. További információk a plakáton olvashatóak.

Álmaim gyereknapja
2022-05-06 - 2022-05-30
Álmaim gyereknapja – a Dunaszerdahelyi Csaplár Benedek Városi Művelődési Központ ezennel meghirdeti 2022-es rajzpályázatát gyermekek részére.

Engedd útjára a fantáziádat, és rajzold le, fesd meg álmaid gyereknapját!

A technika szabadon választható, pályázni A3-as méretű alkotással lehet.

Az elkészült rajzokat legkésőbb 2022. május 30-ig kérjük eljuttatni az alábbi címre személyesen vagy postai úton:

Csaplár Benedek VMK, Bartók Béla sétány 788/1, 929 01 Dunaszerdahely

Kategóriák:
1. kategória – óvodások
2. kategória – az alapiskolák alsó tagozatos tanulói
3. kategória – az alapiskolák felső tagozatos tanulói

A beérkezett pályamunkákat szakavatott zsűri bírálja el,
a kiértékelésre és díjkiosztásra 2022. június 4-én
a Városi Gyermeknap keretén belül kerül sor.

Kérjük és egyben megköszönjük a szülők és a pedagógusok segítségét, hogy ösztönözzék, segítsék, bátorítsák gyermekeiket.

További tájékoztatás: +421 31 590 08 13, +421 919 355 319. Kérjük, a pályázó adatait: a mű címe, név, kategória, iskola, stb. a pályamunka HÁTULJÁN tüntessék fel, a rajzon csupán az alkotó neve szerepeljen!

A Petőfi 200 Ideiglenes Kollégium nyílt pályázati felhívása
2022-05-11 - 2022-05-31
A Nemzeti Kulturális Alap Petőfi 200 Ideiglenes Kollégiuma pályázatot hirdet a Petőfi Emlékévhez kapcsolódó közösségi kulturális tevékenységek és események megvalósítására.
Jelen felhívás keretében pályázatot benyújtani az alábbi öt témakörben lehet:

Szomszédolás – Petőfi-emlékhelyek közösségi programjainak megvalósítása.
„Petőfi és Mi” – Petőfi Sándor nevét viselő körök és egyesületek találkozói.
Petőfiről és koráról másként
A velünk élő Petőfi – A Petőfi emlékévhez kapcsolódó előadó- és alkotóművészeti versenyek, találkozók lebonyolítása.
Petőfi emlékezete

Pályázatot benyújtani az NKA portálján keresztül 2022. május 31-ig lehet
További információk az alábbi linken találhatók.

Építkezős tanfolyam
2022-05-13 - 2022-05-31
Ezennel sok szeretettel hívunk meg titeket az első olyan szakképzésünkre, melynek témája a tábori építkezés lesz! Ezért csak Építkezős tanfolyam címszó alatt fogjuk emlegetni.
Hogy mit adhat neked ez a szakképzés, hétvége?
Rengeteg tapasztalatot, ötletet, új ismerősöket, de főleg bátorságot, hogy merj valami újat csinálni/tanulni, amit aztán akár otthon is kipróbálhatsz az őrsöddel, csapatoddal, barátaiddal. Megtanulsz csomózni, kéziszerszámokat megfelelően használni, sátrat állítani (katonai sátrakat is), árkolni és sok hasznos dolgot, ami egy tábor felépítéséhez szükséges.
Kitől tanulhatsz?
A SeTa oszlopos tagjain kívül, akiknek már a kisujjukban van a csízió (Csuka és Petyko), még számos olyan tapasztalt cserkésztől és vezetőtől, akiknek a zsigereikben van a cserkészet. Rólunk folyamatosan közlünk információkat.
Kiket várunk?
Minden 16 életévét betöltött cserkész fiút, lányt; táborozási tudástól függetlenül. Jöhetsz az őrsöddel, barátokkal, vagy akár egyedül. Fontos – minimum ŐV (CSŐV/KCSŐV) képesítéssel rendelkezők jelentkezhetnek vagy roverek, akik nem vesznek majd részt ebben a VK táborban.
Hol? a Segítő Tábor helyszínén, Paláston az Ivánka kastélyban lesz a találkozó.
Mikor? 2022 július 15-16-17. (péntek – szombat – vasárnap)
Részvételi díj: 20 € / fő
Jelentkezés: űrlap kitöltésével
Program (A program változtatásának jogát fenntartjuk!):
Péntek, 2022 július 15.

8:00 a képzés megnyitója, eligazítások
8:30 ismerkedés
8:45 Bevezetés a tábori építmények világába, majd indulás a tábor helyszínére
9:30 Elméleti és gyakorlati előadások (kéziszerszámok célszerű és megfelelő használata, sátorállítás, …)
12:30 Ebéd
13:30 A program folytatása, elszállásolás sátrakban
18:30 Vacsora
19:30 A nap kiértékelése, kötetlen beszélgetés tábortűz mellett

Szombat, 2022 július 16.

7:30 Ébresztő, reggeli
8:30 Napi munka és feladatok ismertetése, csoportos foglalkozások, közben kávészünet
12:30 Ebéd, pihenő
14:00 A program folytatása, közben uzsonna
18:30 Vacsora
19:30 Esti program – a nap kiértékelése, kötetlen tábortűz
22:00 Takarodó

Vasárnap, 2022 július 17.

7:30 Reggeli
8:00 Tábori építmények befejezése, egyedi projektek
12:30 Ebéd az Ivánkában
13:30 A képzés értékelése, lezárása (A program lezárása busz- és vonatjáratoktól függ)

Mit hozz magaddal?
A szállás a tábor helyszínén lesz sátrakban, kérlek, hozz magaddal hálózsákot, derékaljat.
A szokásos felszerelésen kívül (tisztálkodási szerek, öltözék, cserkészing és nyakkendő), hozd magaddal a kinyomtatott képzési anyagot (bejelentkezés után megkapod PDF formátumban), bakancsot és munkakesztyűt. Kérlek, hozz magaddal csajkát is (legjobb alumínium vagy inox, NEM műanyag!), evőeszközöket, bögrét. A képzés főleg kültéren zajlik majd, vedd figyelembe az időjárási viszonyokat (esőkabát, vízhatlan kabát). Semmiképp ne hadd otthon a zseblámpát/fejlámpát sem.
Jelentkezési határidő: 2022 május 31., éjfél.

A Via Carpatia EGTC pályázati felhívása
2022-05-18 - 2022-06-17
A Via Carpatia Korlátolt Felelősségű Európai Területi Együttműködési Csoportosulás, a Kassa Megyei Önkormányzat és a Széchenyi Programiroda Nonprofit Kft. meghirdeti az Interreg V-A Szlovákia-Magyarország Együttműködési Program részeként megvalósítandó Kisprojekt Alap projektjeinek pénzügyi támogatására vonatkozó pályázati felhívását.
A Keleti programterület (Kassai kerület, Besztercebányai kerület, Borsod-Abaúj-Zemplén megye, Heves megye, Nógrád megye, Szabolcs-Szatmár-Bereg megye) helyi önkormányzatai, iskolái, egyházai és nonprofit szervezetei pályázhatnak az ERFA-ból folyósított pénzügyi hozzájárulásra 20.000 € – 50.000 € terjedő összegben.

A Kisprojekt Alap a 4 prioritási tengelyen belül „Közintézmények és a határtérségben élő emberek határon átnyúló együttműködésének javítása” benyújtott pályázatok támogatására irányul.
A jelen felhívás 2022. május 17-én kerül meghirdetésre és lezárásának időpontja 2022. június 17.
A Kisprojekt Alap pénzügyi támogatásra vonatkozó pályázati felhívás részletes leírását, a jogosultság követelményeit, a benyújtás és elbírálás feltételeit 2022. május 17-től megtalálják a következő honlapon.

Felhívás a „Kisebbségvédelem Európában” online nyári egyetemen való részvételre
2022-05-20 - 2022-06-24
A Kisebbségi Jogvédő Intézet (KJI) 2022-ben is megrendezi a Kisebbségvédelem Európában című nyári egyetemet, a tavalyi és tavalyelőtti évhez hasonlóan online formában 2022. július 12-14. között. A program célja, hogy felkutassa azokat a joghallgatókat, doktoranduszokat, kezdő jogászokat, akik a téma iránt kellően elhivatottak, jövőbeni szakmai tevékenységük során érdemben kívánnak a külhoni magyarok jog- és érdeksérelmeivel érdemben foglalkozni.
A nyári egyetem idén kiemelten fókuszál az elméleti tudás és a gyakorlati kérdések összekapcsolására a nemzeti, uniós vagy nemzetközi szinten történő kisebbségi jogérvényesítés érdekében. Ennek keretében a hallgatók megismerkedhetnek a kisebbségvédelem uniós és nemzetközi jogi alapjaival, majd a KJI által támogatott ügyekkel, továbbá jogesetmegoldásokon, interaktív előadásokon vehetnek részt.
A fentieken túl Intézetünk egy közös, kötetlenebb jellegű kutatásmódszertani beszélgetéssel kívánja célzottan segíteni a hallgatók szakmai kapacitásának építését. Az oktatási modulokon túl, a program lehetőséget ad a fiatal hallgatók gyakorlati, kutatási, előadói kompetenciájának fejlesztésére, interaktív feladatokkal színesítve a nyári egyetemet. Célunk – még online formában is – a hosszútávú közösségfejlesztés és a hallgatóinkkal való kapcsolattartás, mivel intézetünk a nyári egyetemen túl is számos lehetőséget kínál hallgatóinknak, így például minden évben több gyakornoki programot indítunk, tanulmányírói pályázatot hirdetünk.
A KJI e nyári egyetem által olyan szakmai műhelyt kíván biztosítani a hallgatóknak, ahol lehetőségük nyílik az egymással, valamint az oktatókkal történő párbeszédre, tapasztalatcserére, emellett elmélyíthetik a nemzetközi kisebbségvédelemre vonatkozó ismereteiket. Az előadásokon kívül kiscsoportos online foglalkozásokra és konzultációkra, mentorálásra is sor kerül.
Az előadások várható témái:

A nemzetpolitika fogalmi, intézményi kereteinek ismertetése
A KJI tevékenységének bemutatása
Alapozó áttekintés a későbbi előadásokhoz nemzetközi közjogból és uniós jogból
Az ENSZ kisebbségvédelmi rendszere, gyakorlati kérdések, különleges jelentéstevői munkák bemutatása
Az Európa Tanács kisebbségvédelmi mechanizmusa
Az őshonos nemzeti kisebbségek jogérvényesítési lehetőségei az Európai Unióban
Alapjogvédelem az Európai Unióban
Nemzeti kisebbségi autonómiával kapcsolatos előadás
Délvidéki restitúció – ügyek a KJI partnereinek előadásában
A KJI tevékenységének, a vonatkozó jogi háttérnek ismertetése a felvidéki kárpótlással kapcsolatban – interaktív módon, a KJI munkatársaival
A KJI tevékenységének, vonatkozó jogi háttérnek ismertetése az erdélyi restitúcióval kapcsolatban – interaktív módon, a KJI munkatársaival
A KJI uniós jogi tevékenységének ismertetése Beke István és Szőcs Zoltán ügyében, interaktív módon, a KJI munkatársaival
A KJI által támogatott további ügyek bemutatása, az azokat képviselő ügyvédek és eljáró szakemberek, érintettek által
Kutatásmódszertani eszmecsere

A jelentkezés feltételei
Kiknek a jelentkezését várjuk? Elsősorban felsőfokú tanulmányokat folytató hallgatók, PhD hallgatók, indokolt esetben pályakezdők jelentkezését várjuk határon innen és túl.
Mely tudomány/szakterületről? Jog- és államtudományok, politológia, nemzetközi tanulmányok, esetlegesen egyéb, a kisebbségvédelemhez kapcsolódó releváns területek.
A jelentkezéshez szükséges dokumentumok:

A Kisebbségi Jogvédő Intézet honlapjáról (www.kji.hu) letölthető regisztrációs ív
Magyar nyelvű, fényképes szakmai önéletrajz
Motivációs levél
Hallgatói jogviszony igazolása (alap, mester, osztatlan vagy doktori képzésről), illetve végzett jelentkezők esetén a diploma másolata

Hova és meddig várjuk a jelentkezést? A pályázati anyagot az jogvedo.intezet@kji.hu e-mail címre kérjük elküldeni. Jelentkezési határidő: 2022. június 24.
A pályázatok elbírálásának menete:
A felhívásban szereplő feltételeknek megfelelő és hiánytalan pályázati anyagot benyújtó pályázókkal a szervezők – előre egyeztetett időpontban – rövid videóbeszélgetést folytatnak. Ennek célja a pályázók szakmai felkészültségének felmérésén túl, az esetleges kérdések megválaszolása, a szervezők és a nyári egyetem részletesebb előzetes bemutatása.
Az interjúkra várhatóan a 2022. június 27-ei héten kerül sor. Igény esetén több alkalmat is biztosíthatunk. 2. Az interjúkat követően megtörténik a nyári egyetemre felvételt nyert pályázók kiválasztása. A pályázók kiértesítése előreláthatólag július elején történik meg.
További információkért forduljon bizalommal a Kisebbségi Jogvédő Intézet munkatársaihoz: Köböl-Benda Vivien: benda.vivien@kji.hu, Wágner Tamás: wagner.tamas@kji.hu
A nyári egyetemre történő jelentkezés előtt, kérjük, hogy olvassa el a KJI adatvédelmi tájékoztatóját.
A jelentkezés benyújtásával – erre vonatkozó kifejezés kérés hiányában – a Pályázó önkéntesen hozzájárul az adatkezeléshez, melyet bármikor visszavonhat.

X. Harmos Károly Képzőművészeti Alkotótábort
2022-05-22 - 2022-06-12
A Szlovákiai Magyar Pedagógusok Szövetsége és a társszervezők 2022. július 4 –8. között Komáromban tizedik alkalommal szervezik a X. Harmos Károly Képzőművészeti Alkotótábort az alapiskolák tanulói részére.
Jelentkezni kizárólag elektronikusan lehet 2022. június 12-ig az alábbi linken.
A X. Harmos Károly Képzőművészeti Alkotótáborba maximum 60 tanulót tudunk fogadni a bejelentkezés sorrendjében.
További információk ITT olvashatóak.

XVII. Jókai Mór Vers- és Prózamondó Tábor
2022-05-22 - 2022-06-12
A Szlovákiai Magyar Pedagógusok Szövetsége és a társszervezők 2022. július 4 – 8. között Komáromban szervezik a XVII. Jókai Mór Vers-és Prózamondó Tábort az alapiskolák tanulói részére.
Jelentkezni kizárólag elektronikusan lehet 2022. június 12-ig az alábbi linken.
A XVII. Jókai Mór Vers- és Prózamondó Táborba maximum 40 tanulót tudunk fogadni a bejelentkezés sorrendjében.
További részletek itt olvashatóak.

LEGO ROBOTIKA Tábor
2022-05-22 - 2022-06-12
A Szlovákiai Magyar Pedagógusok Szövetsége és a társszervezők 2022. július 4 – 8. között Komáromban LEGO ROBOTIKA tábort szerveznek az alapiskolák 5-8. osztályos tanulói részére.
Jelentkezni kizárólag elektronikusan lehet 2022. június 12-ig az alábbi linken.
A LEGO ROBOTIKA Táborba maximum 15 tanulót tudunk fogadni a bejelentkezés sorrendjében.
További információk ITT olvashatóak.

DGS Dögös Sprint 2022 – jótékonysági futás
2022-05-28 08:00 | Vízimalom, Gúta, Szlovákia
Május 28-án, szombaton 8.00 órai kezdettel szervezik meg a DGS Dögös Sprint jótékonysági futást a gútai Vízimalom területén.
A DGS idei kedvezményezettje a négy és fél éves Martesik Filip, aki az úgynevezett Angelman-szindrómával született.
A futásra ITT lehet regisztrálni. További információ ITT olvasható.

Kézműves piac
2022-05-28 08:00 | Piactér, Ipolyság, Szlovákia
Május 28-án, szombaton 08.00 órai kezdettel szervezik meg a kézműves piacot az ipolysági piactéren.

A nemesradnóti temető felmérése a Szeretethíd keretében
2022-05-28 09:00
A Nemesradnóti Református Egyházközség is csatlakozott a Szeretethíd 2022 önkéntes napokhoz. Az alkalmat május 28-án, 9.00 órai kezdettel a temetőben tartják meg.

Petőfi – Tompa Országos Seregszemle
2022-05-28 09:00 | Csemadok székház, Érsekújvár, Szlovákia
Május 28-án, szombaton 9.00 órai kezdettel szervezik meg a Petőfi – Tompa Országos Seregszemlét az érsekújvári Csemadok székházban.
9.00 Megnyitó – kezdés
18.00 Gála – eredményhirdetés

1. Nemzetközi Gulyás Party
2022-05-28 12:00 | Cséfalvay Alapítvány udvara, Nagyabony, Szlovákia
Május 28-án, szombaton 12.00 kezdettel szervezik meg az 1. Nemzetközi Gulyás Partyt a nagyabonyi Cséfalvay Alapítvány udvarán.
További részletek ITT.

A Mács József monográfia bemutatója Páskaházán
2022-05-28 14:00

Gaudium 20
2022-05-28 18:00 | Tiszti Pavilon, Komárom, Szlovákia
Május 28-án, szombaton 18.00 órai kezdettel szervezik meg a Gaudium vegyes kar és hangszeres kamaraegyüttes ünnepi hangversenyét Gaudium 20 címmel a komáromi Tiszti Pavilon épületében.

Koncert Gömörpéterfalán
2022-05-28 20:00

Kihallgatni egy erdőt
2022-05-29 11:00 | Fogadó (Zádirelska chata), Szádelői völgy, Szlovákia
A Fiatal Írók Szövetsége május 29-én, vasárnap 11.00 órai kezdettel szervezi meg a Kihallgatni egy erdőt című versszimpóziumot a Szádelői völgyben található fogadóban (Zádirelska chata).

Dicsőítés Rimaszombatban | Dics-Action, CRUX
2022-05-29 15:00
A májusi dicsőítő koncertsorozat utolsó állomásaként Rimaszombatba látogatnak a zenekarok, ahol a város főterének szabadtéri színpadán tart egy közös dicsőítő koncertet a CRUX és a Dics-Action zenekar május 29-én, 15.00 órakor!

A dicsőítő Felvidék célja, hogy egyesítse a felvidéki közösségek dicsőítő alkalmait, és ezáltal adjanak lehetőséget minél több embernek, hogy közösségben, együtt dicsőítsük Istent.

Hiszünk abban, hogy a dicsőítésben együtt, egy szívvel fordulhatunk az Isten felé, ezáltal megtapasztalhatjuk az Ő jelenlétét és végtelen szeretetét. A közösségben megélt dicsőítésben generációkon és felekezeteken átívelve alkothatunk egy testvéri közösséget, amely erősíti összetartozásunkat és egymás iránti szeretetünket.

Mindenkit nagy szeretettel várnak!

Az arany markában – Verespatak története pályázati felhívás
2022-05-30 - 2022-07-10
A lakiteleki Népfőiskola Alapítvány és a Bethlen Gábor Alapítvány több éve támogat, illetve szervez olyan konferenciákat, amelyek célja, hogy a magyarság történelmének jelentős helyszíneihez, személyeihez, eseményeihez kapcsolódóan lehetőséget biztosítson a felsőoktatásban tanuló hallgatók számára kutatói készségeik fejlesztéséhez. E konferenciáknak az egyéni kapcsolatépítés elősegítése mellett kiemelt célja a Kárpát-medence tudományos kapcsolatrendszerének szorosabbra fűzése is.
Ezt a felhívást olyan fiatal, Kárpát-medencei magyar főiskolai, egyetemi hallgatók és doktoranduszok számára hirdetjük meg, akik kedvet éreznek ahhoz, hogy tudományos területen is kipróbálják magukat.
A pályázónak az alábbi témakörök közül egyet kell kiválasztania, és először annak rövid összefoglalóját (kutatási terv) kell beküldenie, amelynek a szakmai zsűri által történő pozitív elbírálása esetén felkérést kap arra, hogy munkáját tanulmány formájában is kidolgozza. Ezt követően a zsűri döntése alapján legjobbnak ítélt tanulmányok szerzőinek lehetőségük lesz, hogy munkájukat a lakiteleki Népfőiskolán megrendezésre kerülő konferencián tudományos előadás formájában is bemutassák.
A pályázat díjazása: 1. helyezett – 250.000 Ft pénzjutalom 2. helyezett – 150.000 Ft pénzjutalom 3. helyezett – 50.000 Ft pénzjutalom
A konferencia résztvevőit a lakiteleki Népfőiskola Alapítvány meghívja egy verespataki kirándulásra. A konferencia résztvevői számára a lakiteleki Népfőiskola szállást és teljes ellátást biztosít.
A választható témakörök:

Az Erdélyi-középhegység geográfiája
Verespatak a római korban
Magyarország nemesfém-bányászata a középkorban
Verespatak ásvány- és földtanának kutatói (egy kutatói életmű bemutatása):

o Müller Ferenc József (1742-1825)
o Koch Antal (1843-1927)
o Szabó József (1822-1894)
o Pálfy Mór (1871-1930)

Profit kontra örökségvédelem. Kísérletek a verespataki aranybányászat feltámasztására a 21. században
Verespatak építészeti öröksége
Egy elrettentő példa: a tiszai cianidszennyezés www.nepfolakitelek.hu

Formai követelmények:
Összefoglaló és pályamunka:

A fedőlapon szerepeltetni kell a következő információkat: pályázó neve, felsőoktatási intézménye, a dolgozat címe, választott témakör.
Az összefoglaló terjedelme 2000-4000, a tanulmány 15000-25000 karakter.

Formai követelmények:
Times New Roman betűtípus; 12-es betűméret; 1,5-es sorköz; 2,5 cm margó. • A pályamunkának tudományos apparátussal (lábjegyzetek, hivatkozások, irodalomjegyzék) kell rendelkeznie.
Konferencia előadás: Maximum 20 perces, élőszóban megtartott (nem felolvasott), prezentációval kísért előadás.
A tervezett tanulmány tartalmi összefoglalójának beküldési határideje: 2022. július 10.
Az összefoglalót pdf formátumban a következő e-mail címre várjuk: kofalvitam@gmail.com További információk: Kőfalvi Tamás, a Népfőiskola Alapítvány munkatársa (kofalvitam@gmail.com) Eredményes munkát kívánunk!

Színház: Parasztopera
2022-05-30 19:00 | József Attila Színház, Budapest, Magyarország
Május 30-án, hétfőn 19.00 órai kezdettel szervezik meg Pintér Béla – Darvas Benedek Parasztopera című darabjának a bemutatóját a budapesti József Attila Színházban.
Rendező Rédli Károly.

Családi Dalia Tábor 2022
2022-05-31 - 2022-06-30
Örömmel tesszük közzé és ajánljuk figyelmébe a családok részére, hogy idén első alkalommal szervezik meg a családi és alkotótábort, amely július 11-16 között kerül megrendezésre a gömörpéterfali Magyar Közösségi Házban.
„Készülünk szülős, gyermek és szülő-gyermek programokkal (fafaragás, népi építészet, kovászos kenyérsütés, népi bútorfestés, ovijurta, íjászat, ostorozás, népi birkózó játékok, kirándulás a tóra, állatsimogatás, tábortüzezés, házimozizás, stb. A megszokottnál kicsit lazábbra fogjuk a hangulatot, a cél a hasznosan töltött jókedv, jó közösségben” – írják a szervezők.
